వాల్తేరు వీరయ్య

వాల్తేరు వీరయ్య - ఇది బాబీ దర్శకత్వంలో చిరంజీవి, శృతి హాసన్ లు కథానాయకుడు, కథానాయికగా నటించిన చిత్రం. ఇందులో రవితేజ కీలక పాత్రలో నటించాడు. కేథరిన్ థ్రెసా, సముద్రఖని, బాబీ సింహా, బిజు మీనన్ ఇతర పాత్రలు పోషించారు. ఈ సినిమాకి దేవిశ్రీ ప్రసాద్ సంగీతాన్ని సమకూర్చాడు. కాగా జీకే మోహన్ సినిమాటోగ్రఫీ అందించాడు. ఈ సినిమా ట్రైలర్‌ను జనవరి 7న విడుదల చేయగా, సినిమా సంక్రాంతి కానుకగా 2023 జనవరి 13న విడుదలైంది.

 టైటిల్ విశేషాలు 
మైత్రీ మూవీ మేకర్స్ బ్యానర్ పై నవీన్ ఎర్నేని, వై రవిశంకర్ భారీ బడ్జెట్ తో నిర్మిస్తున్న వాల్తేరు వీరయ్య సినిమాలో మత్స్య కారులకు నాయకుడిగా చిరంజీవి కనిపించనున్నాడు. చిరంజీవి సినీ ఇండస్ట్రీకి రాక ముందు అవకాశాల కోసం ప్రయత్నిస్తున్న సమయంలో దర్శక నిర్మాతలకు ఫోటోలు పంపించేందుకు ఒక కెమెరామెన్ అవసరమవ్వడంతో వీరయ్య సహాయపడ్డాడు. ఇతను చిరంజీవి తండ్రి వెంకట్రావు సహోద్యోగి. పోలీస్ శాఖలో పనిచేస్తుండేవారు. చిరంజీవిని అందంగా ఫోటోలు తీయడమేకాక నిర్మాణ సంస్థలకు పంపించేవాడు. అంతేకాకుండా చిరంజీవి చిత్ర పరిశ్రమలో అడుగుపెట్టిన తొలినాళ్ళలో ఈ ఫోటో ఆల్బమ్ చాలా ఉపయోగపడింది. ఈ కృతజ్ఞతతో ఉన్న చిరంజీవికి బాబీ చెప్పిన మాస్ ఎంటర్ టైనర్ కథ వినగానే ఎలాగూ విశాఖపట్టణం బ్యాక్ డ్రాప్ కాబట్టి వీరయ్య పేరైతే బాగుంటుందని అన్నారుట. అలా వాల్తేరు వీరయ్య టైటిల్ వచ్చింది. ఇది చిరంజీవి నటిస్తున్న 154వ చిత్రం.

 తారాగణం 

 వాల్తేరు వీరయ్యగా చిరంజీవి
 ఏసీపీ విక్రమ్ సాగర్ ఐపీఎస్ గా రవితేజ
 శ్రీదేవిగా శృతి హాసన్
 షాలినిగా కేథరిన్ త్రెసా
 సోలమన్ సీజర్ గా బాబీ సింహా
 రాజేంద్ర ప్రసాద్
 వెన్నెల కిషోర్
 ఊర్వశి రౌతేలా "బాస్ పార్టీ" పాటలో ప్రత్యేక పాత్ర
  నాజర్‌
 సత్యరాజ్‌
 కేథరిన్‌
 శ్రీనివాస్ రెడ్డి
 మైమ్ గోపి
 సప్తగిరి 
ప్రవీణ్ 
 షకలక శంకర్ 
ప్రదీప్ రావత్ 
వినయ్ వర్మ
జాన్ విజయ్
 అనీష్ కురువిల్లా
 కళ్యాణి నటరాజన్
 ఝాన్సీ
 రఘుబాబు
 మనోబాల
 ప్రభాస్ శ్రీను
జయప్రకాష్
సుబ్బరాజు

పాటల జాబితా
 బాస్ పార్టీ , రచన: దేవీశ్రీ ప్రసాద్, గానం. దేవీశ్రీ ప్రసాద్, నాకాష్ అజీజ్ , హరిప్రియ ,
 శ్రీదేవి చిరంజీవి ,రచన.:   దేవీశ్రీ ప్రసాద్ , గానం.జస్ప్రీత్ జాస్ , సమీరా భరద్వాజ్ 
 వీరయ్య టైటిల్ సాంగ్ , రచన: చంద్రబోస్ , గానం.అనురాగ్ కులకర్ణి ,పవిత్ర చారి  
 నీకేమో అందమెక్కువ , రచన: రామజోగయ్య శాస్త్రి గానం.మికసింగ్ , గీతా మాధురి , వెలమురుగాన్.    
 పూనకాలు లోడింగ్ , రచన: రోల్ రిదా, గానం. రామ్ మిరియాల, రోల్రీదా.

సాంకేతిక నిపుణులు
 బ్యానర్: మైత్రి మూవీ మేకర్స్
 నిర్మాత: నవీన్‌ యెర్నేని, వై.రవిశంకర్‌
 స్క్రీన్‌ప్లే: కోన వెంకట్‌, కె.చక్రవర్తి రెడ్డి
 కథ, దర్శకత్వం: కె.ఎస్‌.రవీంద్ర (బాబీ)
 సినిమాటోగ్రఫీ: ఆర్థర్‌ ఎ విల్సన్‌
 సంగీతం: దేవిశ్రీప్రసాద్‌
 కాస్ట్యూమ్‌ డిజైనర్స్‌: సుస్మిత కొణిదెల,  కోన నీరజ

 విడుదల 
వాల్తేర్ వీరయ్య జనవరి 2023లో సంక్రాంతి పండుగ సందర్భంగా విడుదలైంది.

 మూలాలు 

వర్గం: 2023 తెలుగు సినిమాలు
వర్గం: చిరంజీవి నటించిన సినిమాలు
వర్గం:రవితేజ నటించిన సినిమాలు
వర్గం:దేవిశ్రీ ప్రసాద్ సంగీతం అందించిన చిత్రాలు
వర్గం:రాజేంద్ర ప్రసాద్ నటించిన సినిమాలు